SCGP ดีดบวก 3% โบรกฯเชียร์ “ซื้อ” เป้า 51 บ. อัพยอดขายปีนี้ทะลุ 1.07 แสนล้าน
SCGP ดีดบวก 3% โบรกฯเชียร์ “ซื้อ” เป้า 51 บ. อัพยอดขายปีนี้ทะลุ 1.07 แสนล้าน
10 มี.ค. 2564

ผู้สื่อข่าวรายงานว่า ผู้สื่อข่าวรายงานว่า ราคาหุ้น บริษัท เอสซีจี แพคเกจจิ้ง จำกัด (มหาชน) หรือ SCGP ณ เวลา 10.05 น. อยู่ที่ระดับ 44.50 บาท บวก 1.50 บาท หรือ 3.49% สูงสุดที่ระดับ 44.75 บาท ต่ำสุดที่ระดับ 43.75 บาท ด้วยมูลค่าการซื้อขาย 616.68 ล้านบาท

ด้านนักวิเคราะห์ บล.เมย์แบงก์ กิมเอ็ง แนะนำ “ซื้อ” ราคาเป้าหมาย 51 บาท/หุ้น โดยจากการประชุมนักวิเคราะห์ ผู้บริหารตั้งเป้าหมายจะเติบโต 2 หลัก โดยตั้งงบลงทุนรวม 2 หมื่นล้านบาท ประกอบด้วยเข้าซื้อ Go-Pak 4.4-5.4 พันล้านบาท  เงินลงทุนสำหรับซ่อมบำรุงปรับปรุงประสิทธิภาพ 5 พันล้านบาท  โครงการก่อสร้างต่อเนื่องอินโดนีเซียและฟิลิปปินส์ 3 พันล้านบาท  และคาดจะมีการเข้าซื้อกิจการ M&amp;P (Mergers &amp; Partnerships) เพิ่มอีก 7 พันล้านบาท  จะช่วยหนุนการเติบโต เพื่อให้สอดคล้องกับประมาณการของผู้บริหาร
ทั้งนี้ ปรับประมาณการยอดขาย และกำไร ปี 2564 เพิ่มขึ้น 6%/7% โดยยอดขายปีนี้จะเติบโต 15.6% สู่ระดับ 107,304 ล้านบาท และมีกำไรเท่ากับ 8,584 ล้านบาท เติบโต 29%